PRESSEMEDDELELSE

Den 7. maj 2019

**Byværksteder skal skabe grobund for udviklingen af havneområder**

*Under det fælles tema BY OG VAND afholdes nu tre byværksteder i Vordingborg, Præstø og Stege. Værkstederne skal føre til udarbejdelsen af tre ”naturbaserede” udviklingsplaner for byernes havne.*

Vordingborg Kommune afholder nu byværksteder, hvor du kan være med til at definere, hvordan fremtidens havneområder i Vordingborg, Præstø og Stege skal se ud og fungere. Vi har brug for dine input til hvilke faciliteter, der er behov for - både rekreative tiltag, men også faciliteter til klubberne og andre daglige brugere af havnen. Team SLA vil i samarbejde og dialog med havnenes parter og borgerne, i de tre byer, indhente og udvikle samt skabe idéer som et led i udarbejdelsen af tre ”naturbaserede” udviklingsplaner for hver af havneområderne i de tre købstæder.

Byværkstederne afholdes som et led i processen – et på hver havn, hvor borgere, erhvervsliv og foreninger kan sætte deres præg på, hvordan havnene skal komme til at se ud og fungere. På byværkstederne vil der være forskellige arbejdsstationer, hvor man blandt andet kan høre rådgiverne fortælle om projektet, og hvor borgerne selv kan bidrage og tegne, skrive og fortælle om deres ønsker og drømme for havneområderne i Stege, Vordingborg og Præstø.

Byværkstederne er tænkt som startskuddet for udviklingsplanenerne og vil ligeledes indgå som en del af grundlaget for et fælles tværgående byværksted senere på sommeren, der både differentierer havnene og byerne indbyrdes fra hinanden, men som også tilsammen danner et stærkt værdimæssigt brand for Vordingborg Kommune som ”storbyens forhave”.

*”At vi får ideer fra borgere, erhvervsliv og foreninger med helt fra begyndelsen, er en glimrende mulighed for at skabe et solidt grundlag for udviklingen af områderne og få alle de lokale brugere med fra start” udtaler Michael Larsen, formand for Udvalget for Plan og Teknik.*

På byværkstederne er der arbejdsstationer med forskellige temaer, hvor man kan høre rådgiverne og kommunen fortælle om de tre udviklingsplaner og processen for udarbejdelsen. Her kan man også, på forskellig vis, formidle sine ønsker og drømme for fremtidens Stege, Vordingborg og Præstø havne. Kom og vær med til at skabe fremtidens havneområder ide tre købstæder.

Alle er velkomne, og du kan komme forbi præcis når det passer dig inden for åbningstiden. Børn og unge er også meget velkomne, og der vil være særlige aktiviteter for dem i form af et

kreativt værksted for børn og en fotokonkurrence for de unge. Af hensyn til planlægning og forplejning – der vil blive serveret en sandwich undervejs – ser vi gerne, at du tilmelder dig på:

byogvand@vordingborg.dk senest søndag d. 19. maj 2019. I mailen bedes du notere hvilket, eller hvilke, byværksteder du deltager på. Dørene åbner kl. 17.00 med oplæg og introduktion om baggrund og formål.

**Byværkstederne finder sted på følgende datoer alle fra kl. 17-20:**

* **Stege**: mandag d. 20. maj, i Mønshallerne, Platanvej 40, 4780 Stege
* **Vordingborg**: onsdag d. 22. maj, i Markedsteltet ved Ro- og kajakklubben
* **Præstø**: torsdag d. 23. maj, i Pakhus 8, Havnepladsen 8, 4720 Præstø

**For uddybende information kontakt venligst:**

Formand for Udvalget for Plan og Teknik, Michael Larsen, mlarsen@vordingborg.dk, tlf. 24627996.

Planchef Anja Valhøj, anv@vordingborg.dk, tlf. 51532645.